Skok oor Elders in Australië kan sluit
• Nuus • Skok oor Elders in Australië kan sluit
Elders van Australië se webwerf
Skokgolwe trek deur die landbou omdat Elders, seker dié bekendste agri-maatskappy in Australië, sy deure kan sluit.
Die ikoon van Australiese landboumaatskappye, Elders, is diep in die skuld en kan sy deure ná 175 jaar sluit. Elders se skuld beloop 373 miljoen Australiese dollar, of sowat R3,3 miljard. Weens die skuldlas gaan Elders die meeste van sy divisies verkoop.
Elders het 216 handelstakke in landelike Australië, waar sowat 2400 poste boonop in die gedrang kan kom.
Die voorsitter van Elders, mnr. Malcolm Jackman, het erken dat min van die maatskappy sal oorbly nadat die takke op die platteland, asook die motor- en bosbou-divisies, verkoop is. Hy sê Elders is van die blywendste handelsmerke in die Australiese geskiedenis, en dat hyself, met die verkoop van die Elders-bates, sy eie pos prysgee.
Jackman het laat blyk dat die landbousektor vinnig aan die konsolideer is, en dat dit van groot internasionale belang is.
Gerugte van oornames van Elders deur ander maatskappye doen die rondte, maar besonderhede daaroor is vaag.
Bron: The Land
2012/11/01 09:48:57 AM
JFK het gesê: The farmer is the only man in our economy who buys everything at retail, sells everything at wholesale, and pays the freight both ways. Die feit dat regerings nalaat om die landbou finasieel te ondersteun, lei tot hierdie gebeure. Dit gaan erger raak en voedselsekerheid gaan daarinder lei. Honger stemgeregtigdes - wat gaan die regerings hulle voer ? Mense oraloor soek kos en dis waarvoor regerings nou moet help beplan. Die hongersnood is om die draai. Naam
Vind jou Vlam Rower brand los op metro-beampte